ალბა (პარტია)
ალბა (ინგლ. Alba Party, შოტლ. Alba Pairty, შოტ.-გელ. Pàrtaidh Alba) — ნაციონალისტური და დამოუკიდებლობის მომხრე პარტია შოტლანდიაში. დაარსდა სატელევიზიო პროდიუსერის, ლორი ფლინის მიერ, 2021 წლის 8 თებერვალს. მალევე მისი ლიდერი გახდა შოტლანდიის ყოფილი პირველი მინისტრი ალექს სალმონდი. 27 მარტს გაერთიანებული სამეფოს თემთა პალატის ორმა წევრმა, რომლებიც შოტლანდიის ნაციონალური პარტიის წარმომადგენლები იყვნენ, დატოვეს ეს უკანასკნელი და ალბას შეუერთდნენ. პარტიის პოზიციაა, რომ შოტლანდიის დამოუკიდებლობა „გადაუდებელი აუცილებლობაა“. საკუთარ მიზანს კი აღწერენ როგორც „სოციალურად სამართლიანი და გარემოს მიმართ პასუხისმგებლიანი“ შოტლანდიის აშენებას. სიტყვა „ალბა“ (/ˈal̪ˠapə/) გელურ ენაზე შოტლანდიას აღნიშნავს.